jkorsvik/nowiki_second_scrape_merged huggingface dataset:
Onésimo Cepeda Silva

Onésimo Cepeda Silva (født 25. mars 1937 i Ciudad de México i Mexico, død 31. januar 2022 i Ecatepec de Morelos) var en meksikansk katolsk prelat.


== Liv og virke ==
Cepeda Silva ble presteviet i 1970 i Cuernavaca.
Han ble utnevnt av pave Johannes Paul II til biskop av Ecatepec som ble opprettet samtidig, i 1995. Bispevielsen ble foretatt av den apostoliske nuntius til Mexico, erkebiskop Girolamo Prigione, den 12. august 1995, i katedralen i Ecatepec; medkonsekratorer var Manuel Pérez-Gil y González, erkebiskop av Tlalnepantla, og Luis Reynoso Cervantes, biskop av Cuernavaca. Pave Benedikt XVI innvilget hans aldersbetingede avskjedssøknad i 2012.
Cepeda Silva døde 31. januar 2022 i Mexico City av covid-19, i en alder av 84 år.


== Skrifter ==
El estado y la aviación civil, 1961
med Carmen L. De Frausto: Amico di Dio, Rinnovamento nello Spirito Santo Rom 2000, ISBN 978–88–8386–000–3 (2. opplag)
Tutto può cambiare. Da Simone a Pietro da peccatore a santo, Rinnovamento nello Spirito Santo Rom 2000; ISBN 978–88–7878–026–2 (2. opplag)
Silverio Pérez, diamante del redondel, Miguel Angel Porrua 2007, ISBN 978–97–0701–914–0


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Kardinal Gaetano de Lai (1853–1928) *1911
Kardinal Raffaele Carlo Rossi (1876–1948) *1920
Kardinal Amleto Giovanni Cicognani (1883–1973) *1933
Erkebiskop Girolamo Prigione (1921-2016) *1968
Biskop Onésimo Cepeda Silva (1937–2022) *1995


== Referanser ==
Halvdan Holbø

Halvdan Holbø (født 4. mai 1907 i Vågå, død 21. september 1995 i Lillehammer) var en norsk billedkunstner.


== Kunstnerisk virke ==
Halvdan Holbø var sønn av maleren Kristen Holbø (1869–1953), og som trettenåring ble han sin fars elev. Etter at han var begynt på gymnaset dro hele familien til Europa, og bodde i Paris og Italia i til sammen et år. Dette ga Halvdan Holbø kjennskap til de kunstretninger som dominerte i Europa i 1920-årene. Han stilte ut på Høstutstillingen første gang i 1926, da han var bare nitten år gammel.I de følgende årene frem til 1930 tilbragte han for det meste vintrene i Paris, der han fordypet seg i kunststudier. Han var elev ved Maison Watteau i Paris i både 1926, 1928 og 1930. I 1927 fikk han også undervisning i Oslo av Anders Svarstad og Søren Onsager. Senere ble han elev ved Statens Kunstakademi, der han i 1929 hadde Axel Revold som lærer, og i 1932 hadde han Charles Strøm som lærer.I 1930-årene var han medlem av malergruppen i Nasjonalgalleriets innkjøpskomité. De øvrige medlemmene av komiteens malergruppe var Peder Deberitz, Finn Nielssen, Jean Heiberg og direktør Jens Thiis.


== Verker (utvalg) ==
1936: Portrett av maleren Agnes Hiorth – innkjøpt av Nasjonalgalleriet
1973: Alter, Sødorp kapell i Nord-Fron


== Referanser ==
Hunter Schafer

Hunter Schafer (født 31. desember 1998) er en amerikansk motemodell, skuespiller, og forkjemper for LHBT-rettigheter. For aktivismen mot Nord-Carolinas Public Facilities Privacy & Security Act, Teen Vogue listet Schafer på sin «21 Under 21»-liste i 2017. Hun debuterte som skuespiller i 2019, med hovedrollen som videregåendeelev Jules Vaughn i HBO-serien Euphoria.


== Referanser ==


== Eksterne lenker ==
(en) Hunter Schafer på Internet Movie Database 
(fr) Hunter Schafer på Allociné 
(en) Hunter Schafer hos Rotten Tomatoes 
(en) Hunter Schafer hos TV Guide 
(en) Hunter Schafer hos The Movie Database 
(en) Hunter Schafer hos Behind The Voice Actors 
(en) Hunter Schafer på Instagram
Odd G. Sørum

Odd Gustav Sørum (født 23. april 1950, død 18. oktober 2019) var en norsk roer oppvokst i Sandefjord. Han representerte Sandefjord Roklubb i starten og vant bl.a. da bronse i EM i firer med styrmann sammen med Terje Anton Nilsen, Jørn Johannesen og Richard Horntvedt i 1968. Han var senere i troppen i Norges Roforbund og deltok på mange internasjonale regattaer. Han var på «Nafstadfireren». Han var med på å ta bronse i firer uten styrmann i EM i 1973, og deltok også i Sommer-OL 1972 i München.


== Referanser ==


== Eksterne lenker ==
(en) Odd G. Sørum – FISA
Clinton Anderson

Clinton Presba Anderson (1895–1975) var en amerikansk politiker. Han var medlem av Representantenes hus fra 1941 til 1945, USAs landbruksminister under president Harry S. Truman fra 1945 til 1948 og medlem av Senatet for delstaten New Mexico fra 1949 til 1973. Han tilhørte Det demokratiske parti.Clinton Anderson var formann i Senatets romfartskomité fra 1963 til han trakk seg tilbake fra politikken i 1973, og han fikk stor innflytelse på USAs romfartsprogram under romkappløpet. Likevel sa han seg mest fornøyd med å ha vært en pådriver for utnyttelse av kjernekraftteknologi for fredelige formål.Han ble født og vokste opp på prærien i Sør-Dakota. Han begynte som journalist, men fikk påvist tuberkulose da han vervet seg til militæret under den første verdenskrig. Han reiste til et tuberkulosesanatorium i Albuquerque i New Mexico, der han frisknet til. Han ble boende i Albuquerque og ble journalist og senere forretningsmann. Han var kritisk til republikanernes styre i delstaten og gikk senere inn i politikken for demokratene.Anderson var president i Rotary International fra 1932 til 1933.Han var svensk på farssiden av slekten.


== Referanser ==


== Eksterne lenker ==
 (en) Clinton Presba Anderson – kategori av bilder, video eller lyd på Commons
To glade sjømenn

To glade sjømenn (originaltittel: Road to Singapore) er en amerikansk filmmusikal og komedie fra 1940 med Bing Crosby, Dorothy Lamour og Bob Hope i hovedrollene.


== Handling ==
Josh Mallon og Ace Lannigan (spilt av Bob Hope) er bestevenner, og jobber om bord på samme skip. Men når skipet deres returnerer til USA etter en lang reise, legger de merke til at alle de andre sjømennene bli plaget av konene og venninnene deres. Så de to vennene lover hverandre å aldri bli alt for involvert med kvinner igjen. Dessverre blir dette løftet testet nesten umiddelbart. Først blir Ace konfrontert med familien til en tidligere elskerinne, Cherry, som insisterer på at han burde gifte seg med henne. Samtidig må Josh, som er sønn av en velstående skipsmagnat (spilt av Charles Coburn) forhindre problemer med sin forlovede, Gloria (spilt av Judith Barrett) og faren hans ønsker at Josh burde slå seg til ro, og overta familie-bedriften.
Ting blir verre når Josh og Ace kommer for sent til en fest, for å feire Joshs forlovelse. Glorias berusede og fiendtlige bror starter en slåsskamp, og en nyhetsreporter tar fotografier av dette som forårsaker en skandale. Josh og Ace flykter til Hawaii, og deretter til Singapore. Imidlertid kommer paret bare så langt som til øya Kaigoon, før pengene deres tar slutt. De redder Mima (spilt av Dorothy Lamour) fra hennes voldelige dansepartner, Caesar (spilt av Anthony Quinn) og hun flytter inn i hytta deres. Snart kontrollerer Mima de to mennenes liv, til stor fortvilelse.
Trioen forsøker å tjene penger på en rekke forskjellige måter, blant annet ved å prøve å selge en flekkfjerner som er så dårlig at den ødelegger klær. Men etter vhert blir både Josh og Ace forelsket i Mima. Ace frier til Mima - men før hun kan akseptere tilbudet, kommer Josh tilbake. Mima, blir nødt til å velge mellom dem. Mima velger Ace. Josh går om bord i en båt sammen med sin forlovede Gloria og faren hans. Men Ace blir arrestert av lokalt politi når han ikke kan fremvise gyldig pass, men han klarer å stikke av. Han og Mima flykter om bord på et skip, men Ace innser at Mima virkelig elsker Josh.


== Om filmen ==


== Rollebesetning ==

Bing Crosby - Josh Mallon V
Dorothy Lamour - Mima
Bob Hope - Ace Lannigan
Charles Coburn - Joshua Mallon IV
Judith Barrett - Gloria Wycott
Anthony Quinn - Caesar
Jerry Colonna - Achilles Bombanassa
Johnny Arthur - Timothy Willow
Pierre Watkin - Morgan Wycott
Gaylord Pendleton as Gordon Wycott
Miles Mander - Sir Malcolm Drake
Pedro Regas - Zato
Greta Granstedt - Babe
Edward Gargan - Bill
John Kelly - Sailor
Kitty Kelly - Sailor's wife
Roger Gray - Father
Monte Blue - High Priest
Harry C. Bradley - Secretary
Cyril Ring - Ship's Officer
Richard Tucker - Ship's Officer
Jack Pepper - Columnist
Arthur Q. Bryan - Bartender
Robert Emmett O'Connor - Native Immigration Officer


== Referanser ==


== Eksterne lenker ==
(en) To glade sjømenn på Internet Movie Database 
(sv) To glade sjømenn i Svensk Filmdatabas 
(fr) To glade sjømenn på Allociné 
(nl) To glade sjømenn på MovieMeter 
(en) To glade sjømenn på AllMovie 
(en) To glade sjømenn på Turner Classic Movies 
(en) To glade sjømenn på Rotten Tomatoes
Monte Blue

Gerard Montgomery Blue (født 11. januar 1887, død 18. februar 1963) var en amerikansk skuespiller.
Blue filmdebuterte i 1915 og medvirket gjennom 1910- og 1920-årene i et stort antall amerikanske stumfilmer, hvor han spilte mot stjerner som Clara Bow, Mae Murray og Gloria Swanson. Etter lydfilmen slo igjennom gikk han over til biroller. Han medvirket i løpet av sin karriere i over 250 filmer.


== Filmografi (utvalg) ==

1916 – Intoleranse

1918 – The Romance of Tarzan

1918 – Vildbamsen fra Red Gulch

1921 – De to foreldreløse

1921 – Anatols affærer

1924 – Ekteskapshvirvelen

1924 – Frøken Midnatt

1924 – Livets gleder

1924 – Camillas elsker

1924 – Den sorte svane

1925 – Kyss meg igjen

1925 – Jeg er ikke redd

1927 – En underlig natt

1929 – Revyernes Revy

1935 – Englands sønner

1938 – Tom Sawyer som detektiv

1940 – To glade sjømenn

1948 – Stormvarsel

1948 – Kildens utspring


== Referanser ==


== Eksterne lenker ==
 (en) Monte Blue – kategori av bilder, video eller lyd på Commons 
(en) Monte Blue på Internet Movie Database 
(sv) Monte Blue i Svensk Filmdatabas 
(en) Monte Blue på AllMovie 
(en) Monte Blue hos The Movie Database
Mormonpigen

Mormonpigen (originaltittel: A Mormon Maid) er en amerikansk stumfilm fra 1917 regissert av Robert Z. Leonard.


== Handling ==
På 1840-tallet er en gruppe mormonere på reise vestover, og filmen introduserer en ung kvinne ved navn Dora og hennes familie på vandring. Etter å ha blitt reddet fra et indianer-angrep på et mormoner-samfunn, reiser de videre til Utah. Gjennom hele filmen blir Dora forfulgt av to menn, den ene en nylig konvertert til mormoner-kirken. Den andre mannen en er en av de eldste i samfunnet, som allerede har flere koner.
Doras mor ender opp med å begå selvmord, på grunn av hennes avsky mot polygami. Den eldste, en tidligere apostel i kirken, er fast bestemt på å få Dora som hans sjette kone. Etter å ha nektet å gifte seg med ham, ender Dora med å drepe den gamle mannen.


== Medvirkende ==
Mae Murray - Dora
Frank Borzage - Tom Rigdon
Hobart Bosworth - John Hogue
Edythe Chapman - Nancy Hogue
Noah Beery, Sr. - Darius Burr
Richard Henry Cummings - Lion of the Lord


== Referanser ==


== Eksterne lenker ==
(en) Mormonpigen på Internet Movie Database 
(nl) Mormonpigen på MovieMeter
Kitty fra Kvisten: En liten Danserindes Roman

Kitty fra Kvisten: En liten Danserindes Roman (originaltittel: The Delicious Little Devil) er en amerikansk stumfilm fra 1919 regissert av Robert Z. Leonard.


== Handling ==
Mary McGuire er en ung jente fra arbeiderklassen som bor New York, og forsørger moren sin og hennes far og onkel. En utgave av avisen The New York Star fanger oppmerksomheten hennes. En artikkel handler om den berømte danseren Gloria du Moine som forsøker å gjemme seg, etter en skandale som involverer forholdet hennes til hertugen de Sauterne. Mary legger også merke til en annonse for veikroen Peach Tree Inn, som ønsker å ansette en kvinnelig vertinne og danserinne.
Mary søker på jobben, og møter Mary som forteller at tjeneren hennes tidligere stakk av med alle klærne hennes. På åpningskvelden for Peach Tree er også Jimmy Calhoun (spilt av Rudolph Valentino) etterkommer av entreprenør og millionær Michael Calhoun. Den unge Calhoun møter Gloria, og finner henne umiddelbart fortryllende. Han forteller faren sin at han ønsker å fri til henne. Michael Calhoun arrangerer et lite, privat middagsselskap på Peach Tree Inn til ære for Gloria.
I mellomtiden har hertugen de Sauterne (spilt av Bertram Grassby) nettopp ankommet New York fra Europa, og lagt merke til pressekunngjøringene om Gloria du Moines opptredener på Peach Tree Inn. Hertugen møter henne under Michael Calhouns middagsselskap. Men en etterforsker ankommer, med planer om å pågripe hertugen og sørge for utvisning til Europa på grunn av anklager om å være en svindler.


== Medvirkende ==
Mae Murray - Mary McGuire
Richard Cummings - Uncle Barney
Harry Rattenbury - Pat McGuire
Edward Jobson - Michael Calhoun, Jimmy's father
Rudolph Valentino - Jimmy Calhoun
Burt Woodruff - Musk, Peach Tree Inn proprietor
Martha Mattox - His Wife
William V. Mong - Larry McKean, Peach Tree Inn manager


== Referanser ==


== Eksterne lenker ==
(en) Kitty fra Kvisten: En liten Danserindes Roman på Internet Movie Database 
(nl) Kitty fra Kvisten: En liten Danserindes Roman på MovieMeter 
(en) Kitty fra Kvisten: En liten Danserindes Roman på AllMovie
Frøken Midnatt

Frøken Midnatt (originaltittel: Mademoiselle Midnight) er en amerikansk stumfilm fra 1924, regissert av Robert Z. Leonard.


== Handling ==
Renée er arvingen til en stor meksikansk ranch, hun er barnebarn av en kvinne kjent for sin hensynsløshet og lettsindighet. Denne første «Mademoiselle Midnight» blir forvist til Mexico av Napoleon III av Frankrike etter keiserinne Eugenies insistering. Men Renee blir holdt innelåst ved haciendaen om natten av faren hennes, for å forhindre at hun følger i bestemorens villfarne fotspor. Men Renée forelsker seg snart i en tilreisende amerikaner, men hun blir også forfulgt av den fredløse Manuel Corrales.


== Medvirkende ==
Mae Murray - Renée de Gontran / Renée de Quiros
John St. Polis - Colonel de Gontran (Prolog)
Paul Weigel - Napoleon III (Prolog)
Earl Schenck - keiser Maximilian (Prolog)
Clarissa Selwynne - keiserinne Eugénie (Prolog)
J. Farrell MacDonald - Duc de Moing (Prolog)
Monte Blue - Owen Burke / Jerry Brent
Robert McKim - João / Manuel Corrales
Robert Edeson - Don Pedro de Quiros
Nick De Ruiz - Don José de Quiros
Nigel De Brulier - Dr. Sanchez
Johnny Arthur - Carlos de Quiros
Otis Harlan - fader Francisco
Mathilde Comont - duenna


== Referanser ==


== Eksterne lenker ==
(en) Frøken Midnatt på Internet Movie Database 
(en) Frøken Midnatt på AllMovie
Robert Z. Leonard

Robert Zigler Leonard (født 7. oktober 1889 i Chicago i Illinois, død 27. august 1968 i Beverly Hills i California) var en amerikansk filmregissør, skuespiller, produsent og manusforfatter.


== Filmografi (utvalg) ==

1917 – Mormonpigen

1919 – Kitty fra Kvisten

1920 – Mannister-Diamanten

1923 – Jazzmania

1923 – Den franske Dukke

1924 – Frøken Midnatt

1930 – Hun, den fraskilte

1933 – Den dansende venus

1936 – Den store Ziegfeld

1941 – Blant stjerner og kometer


== Referanser ==


== Eksterne lenker ==
(en) Robert Z. Leonard på Internet Movie Database 
(sv) Robert Z. Leonard i Svensk Filmdatabas 
(da) Robert Z. Leonard på Filmdatabasen 
(fr) Robert Z. Leonard på Allociné 
(en) Robert Z. Leonard på AllMovie 
(en) Robert Z. Leonard hos Turner Classic Movies 
(en) Robert Z. Leonard hos Rotten Tomatoes 
(en) Robert Z. Leonard hos The Movie Database
Charles Stewart Parnell

Charles Stewart Parnell (født 27. juni 1846 i Avondale i County Wicklow, død 6. oktober 1891 i Brighton) var en irsk nasjonalistleder og politiker som var leder for Home Rule League 1880-92 og Irish Parliamentary Party 1882-1891. Han var parlamentsmedlem (MP) i Det britiske underhuset fra 1875 til 1891.


== Referanser ==
Fagn

Fagn er en restaurant i Trondheim, med én stjerne i Michelin guiden, som ble åpnet av Jonas Naavik i 2017. Restauranten har et sterkt fokus på å bruke og bevare lokale leverandører, råvarer og mattradisjoner.    


== Konsept og inspirasjon ==
Restaurantens konsept fokuseres på lokale råvarer fra Trondheimsregionen, hvor sjømat spesielt står sterkt i fokus. Sammen med de lokale tradisjonene for matproduksjon, og råvarene fra nærområdet, har kjøkkenet latt seg inspirere av matkulturer fra både det enorme mangfoldet av internasjonale kulinariske opplevelser, nyvinninger og trender samt personlige erfaringer og inspirasjonskilder fra de ansatte på kjøkkenet i tillegg til de som jobber ute i salen. Gamle metoder for preservering og prosessering av matvarer er godt representert i restaurantens menyer for å bevare og videreformidle til nye generasjoner de lokale mattradisjonene. En viktig del av Fagns daglige arbeid med den lokale tradisjons-bevaringen er å jobbe aktivt med lokale dyrkere, slaktere og sankere for å vise frem hva regionen Trøndelag har å by på.  


== Michelin ==
Fagn fikk sin første utmerkelse i den prestisjetunge Michelinguiden i 2019 med én stjerne. De beholder enda sin posisjon som en av Trondheims eneste og første restauranter med stjernestatus fra den internasjonalt anerkjente guiden. Under Michelin guidens utdeling av stjerner og bemerkelser i 2021 fikk også søsterrestauranten Fagn Bistro, som ligger i andre etasje av bygget i Ørjaveita, utmerkelsen BiB Gourmand som Norges andre restaurant gjennom tidene med denne tittelen i guiden.


== Dagens team ==
Høsten 2022 tok Ådne Børseth Helgetun over rollen som kjøkkensjef, mens Steffen Kolstad tiltrådte som fungerende restaurantsjef i oktober 2021.


== Referanser ==


== Eksterne lenker ==
(en) Offisielt nettsted
Ida Dahl

Ida Edit Birgitta Dahl (født 17. januar 1996) er en svensk langrennsløper som går langløp i Ski Classics. Hun ble nummer to sammenlagt i Ski Classics 2021 etter flere pallplasser, bl.a. andreplass i Toblach–Cortina og tredjeplasser i Marcialonga og i Vasaloppet 2021. Hun vant sitt første renn i Ski Classics da hun vant Prato Piazza Mountain Challenge 9. januar 2022.Hun vant Marcialonga 2022.


== Referanser ==


== Eksterne lenker ==
(en) Ida Dahl – FIS (langrenn)
Inger Lise Aarrestad Rettedal

Inger Lise Rettedal (født 1975) er en norsk bonde og politiker (H). Hun driver gården Klostergarden/Utstein, har vært konsernstyremedlem i Nortura og sitter i styret i Det Norske Teatret.Hun har vært leder innen samfunns- og myndighetskontakt i Statoil (Equnior) og med kommunikasjon og rådgivning i Aker Solutions.
Rettedal var første kvinnelige formann i Stavanger Unge Høyre, første kvinnelige formann i Rogaland Unge Høyre og har sittet i sentralstyret i Unge Høyres Landsforbund. Hun har bred styreerfaring fra kultur- og samfunnsliv. Hun har vært politiker og folkevalgt på lokalt, regionalt og nasjonalt nivå, blant annet som bystyremedlem i Stavanger kommune, møtende vararepresentant på Stortinget for Høyre i Rogaland 2001-2005.Rettedal er utdannet agronom, har samfunnsfag med personalledelse og historie fra Universitetet i Stavanger, og har en MBA i merkevareledelse med vekt på vekststrategier og innovasjon fra NHH, oppgaven er publisert i Magma.


== Referanser ==
Hermenegildo Ramírez Sánchez

Hermenegildo Ramírez Sánchez, M.J. (født 13. april 1929 i Ciudad de México i Mexico, død 29. januar 2022 i San Juan del Río) var en meksikansk katolsk prelat og biskop.


== Liv og virke ==


=== Misjonsprest ===
Ramírez Sánchez inntrådte i Sankt-Josef-misjonærenes kongregasjon og avla profess den 12. desember 1945. Han ble presteviet 5. juli 1953.


=== Biskop-prelat ===
Pave Paul VI utnevnte ham 4. januar 1975 til prelat av Huautla og titulærbiskop av Santa Giusta. Den apostoliske delegat til Mexico, erkebiskop Mario Pio Gaspari, bispeviet ham den 19. mars samme år i San Juan Evangelista-katedralen i Huautla de Jiménez; medkonsekrerende biskoper var Ernesto Corripio y Ahumada, erkebiskop av Antequera, og Braulio Sánchez Fuentes, S.D.B., prelat av Mixes.
Den 15. februar 1978 frasa Ramírez Sánchez seg sitt titulærsete i pakt med nye allokeringsretningslinjer fra den romerske kurie, og han og andre i samme situasjon ble da «biskop-prelater». Den 15. oktober 2005 innvilget pave Benedikt XVI hans aldersbetingede avskjedssøknad.
Ramírez Sánchez ble innlagt på sykehus for komplikasjoner utløst av covid-19 i San Juan del Río i delstaten Querétaro i januar 2022. Han døde av viruset den 29. januar, i en alder av 92 år.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Eugène-Gabriel-Gervais-Laurent Tisserant (1884-1972) *1937
Pave Paul VI (1897-1978) *1954
Erkebiskop Mario Pio Gaspari (1929-2022) *1975
Biskop-prelat Hermenegildo Ramírez Sánchez (1929-2022) *1975


== Referanser ==
Afropelates

Afropelates er en slekt av mycelbiller som særlig finnes knyttet til sopp og åtsler.


== Utseende ==
Små, bredt ovale og hvelvede, fint hårete, halvblankt rødbrunlige mycelbiller. Oversiden er fint og tett punktert. Dekkvingene er mye bredere enn forkroppen.


== Levevis ==


== Utbredelse ==
Artene er utbredt i det sørlige Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien mycelbiller, Leiodidae Fleming, 1821
Underfamilien Camiarinae
Stammen Agyrtodini
Slekten Afropelates Jeannel, 1964Afropelates joannae Jeannel, 1964
Afropelates latitarsis Jeannel, 1964
Afropelates leleupi Jeannel, 1964


== Referanser ==


== Kilder ==
Leiodidae i Tree of life


== Eksterne lenker ==
Bilde av Afropelates sp. [1]
(en) Afropelates i Global Biodiversity Information Facility 
Afropelates – detaljert informasjon på Wikispecies
Camisolus

Camisolus er en slekt av mycelbiller.


== Utseende ==
En liten (ca. 3,5 millimeter), fint hårete, blank, mørkbrunlig mycelbille. Kroppsformen er bredt oval, forkroppen er mye smalere enn dekkvingene. Antennene er nokså tynne og nesten halve kroppslengden.


== Levevis ==
Biologien til disse artene er svært dårlig kjent.


== Utbredelse ==
Slekten er utbredt i det sørøstlige Australia (Victoria).


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien mycelbiller, Leiodidae Fleming, 1821
Underfamilien Camiarinae
Stammen Camiarini
Slekten Camisolus Seago, Leschen & Newton, 2015Camisolus ptinoides Seago, Leschen & Newton, 2015


== Referanser ==


== Kilder ==
Leiodidae i Tree of life


== Eksterne lenker ==
(en) Camisolus i Global Biodiversity Information Facility